பிக் பாஸ் தமிழ் 4

பிக் பாஸ் தமிழ் 4 (Bigg Boss 4) என்பது 2020 அக்டோபர் 4 முதல் 2021 சனவரி 17 வரை விஜய் தொலைக்காட்சியில் ஒளிபரப்பான உண்மைநிலை விளையாட்டு நிகழ்ச்சி ஆகும். இது பிக் பாஸ் தமிழின் நான்காவது பருவம் ஆகும். இந்த நான்காவது பருவத்தையும் நடிகர் கமல்ஹாசன் தொகுத்து வழங்க, 18 வசிப்பாளர்கள் கலந்து கொள்ளக்கூடியதாகவும், 60 ஒளிப்படமிகள் கொண்டதாகவும் உள்ளது.

இந்த நிகழ்ச்சியின் இறுதி நிகழ்வு 17 சனவரி 2021 அன்று ஒளிபரப்பாகி, 106 நாட்களுடன் நிறைவு பெற்றது. முதல் வெற்றியாளர் ஆரி அர்ஜுனா மற்றும் இரண்டாம் வெற்றியாளர் பாலாஜி முருகதாஸ் ஆவார்கள்.

ஒளிபரப்பு 
ஒவ்வொரு நாளின் அத்தியாயங்களும் முந்தைய நாளின் முக்கிய நிகழ்வுகளைக் கொண்டிருக்கின்றன. ஒவ்வொரு சனி ஞாயிற்றுக்கிழமை அத்தியாயங்களில் அந்த வாரம் வெளியேற்றப்பட்ட போட்டியாளரின் போட்டி குறித்து கவனம் செலுத்தப்படுகிறது.

போட்டியாளர்கள் நிலை

தங்குபவர்கள் 
தோற்றத்தின் வரிசையில் பங்கேற்பாளர்கள் மற்றும் வீட்டிற்குள் நுழைந்தவர்கள்:

 ரியோ ராஜ்
 தொலைக்காட்சி நடிகர் மற்றும் நிகழ்பட புரவலர் ஆவார். விஜய் தொலைக்காட்சி தொடரான சரவணன் மீனாட்சி (பகுதி 3) என்ற நாடகத் தொடரில் கதாநாயகனாக  நடித்துள்ளார்.
 சனம் ஷெட்டி
திரைப்பட நடிகை மற்றும் உருமாதிரிக் கலைஞர் ஆவார். இவர் 2016 இல் மிஸ் தென்னிந்தியா என்ற பட்டத்தைப் பெற்றறவர்.
 ரேகா
முன்னாள் பிரபல நடிகை.
 பாலாஜி முருகதாஸ் 
ஒரு உடற்பயிற்சியாளர் மற்றும் வடிவழகர். 2018 ஆம் ஆண்டு மிஸ்டர் இந்தியா வெற்றியாளர்.
 அனிதா சம்பத்
 பிரபல செய்தி வாசிப்பாளர் மற்றும் திரைப்பட நடிகை.
 சிவானி நாராயணன்
 தொலைக்காட்சி நடிகை, பகல் நிலவு, இரட்டை ரோஜா போன்ற தொடர்களில் கதாநாயகியாக நடித்துள்ளார்
 ஜித்தன் ரமேஷ்
 நடிகர் மற்றும் திரைப்பட தயாரிப்பாளர்.
 வேல்முருகன்
 தமிழ்த் திரைப்பட பின்னணிப் பாடகர் ஆவார்.
 ஆரி அர்ஜுனா
 தமிழ்த் திரைப்பட நடிகர். நெடுஞ்சாலை (2014), மாயா (2015) போன்ற பல திரைப்படங்களில் நடித்துள்ளார்.
 சோமுசேகர்
 விஜய் தொலைக்காட்சியில் ஒளிபரப்பின 'அழகிய தமிழ் மகன்' என்ற நிகழ்ச்சியில் பங்குபெற்றவர். உடல்பயிற்சியாளர் மற்றும் வடிவழகர்.
 கேப்ரியெல்லா சார்ல்டன்
 தமிழ்த் திரைப்படம் மற்றும் தொலைக்காட்சி நடிகை. ஜோடி நம்பர் ஒன் பருவம் 6 இல் வெற்றியாளர்.
 "அறந்தாங்கி "நிஷா
 விஜய் தொலைக்காட்சியில் ஒளிபரப்பான கலக்கப் போவது யாரு? 5 என்ற நிகழ்ச்சியின் போட்டியாளர், திரைப்பட நடிகை மற்றும் நிகழ்ச்சி தொகுப்பாளினி.
 ரம்யா பாண்டியன்
 தமிழ்த் திரைப்பட நடிகை. ஜோக்கர் (2016) போன்ற திரைப்படங்களில் நடித்துள்ளார்.
 சம்யுக்த கார்த்திக்
 தொலைக்காட்சி மற்றும் திரைப்பட நடிகை மற்றும் வடிவழகி.
 சுரேஷ் சக்ரவர்த்தி
 திரைப்படம் மற்றும் தொலைக்காட்சி நடிகர்.
 ஆஜீத் கலிக்
 பின்னணிப் பாடகர்.

வைல்ட்கால்ட் நுழைவு
 அர்ச்சனா சந்தோக்
 தொலைக்காட்சி தொகுப்பாளினி.
 சுசித்ரா
 வானொலி ஒலிபரப்பாளர்.

பிக் பாஸ் சிறை 
ஒவ்வொரு வாரமும் வீட்டுக்கு தேவையான பணத்திற்காக சிறப்பாக செயல்படாத இரண்டு போட்டியாளர்களை சக போட்டியாளர்களின் வாக்கு விகிதத்தில் பிக் பாஸ் சிறைக்கு அனுப்பப்படுகிறார்கள். இந்த சிறையில் வீட்டில் இருக்கும் ஆடம்பர வசதிகள் இல்லை.  ஒரு கண்ணாடி அறையில் ஒரு உலோக கட்டிலும் தரையில் மற்றொரு படுக்கை உள்ளது.

 பெண் போட்டியாளர்
 ஆண் போட்டியாளர்

மேற்கோள்கள்

வெளி இணைப்புகள்
 

பிக் பாஸ் தமிழ்
விஜய் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
தமிழ் விளையாட்டுத் தொலைக்காட்சி நிகழ்ச்சிகள்
2020களில் தமிழ்த் தொலைக்காட்சி நிகழ்ச்சிகள்
2020 இல் தொடங்கிய தமிழ்த் தொலைக்காட்சி நிகழ்ச்சிகள்
2021 இல் நிறைவடைந்த தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்